Cuckoo's Nest Guest House | LekkeSlaap
Cuckoo's Nest Guest House is 'n pragtige Tudor-styl-huis in 'n troppiese tuin met uitsigte op die Soutpansberge net 4 km buite Louis Trichardt.
Die gastehuis het 6 ruim kamers met koningingrootte-beddens of dubbelbeddens en gaste kan 'n Gesin- of Dubbelkamer met 'n en suite-badkamer bespreek. Elkeen van die kamers bied 'n TV met DStv, 'n yskassie, koffie- en teemaakgeriewe en gratis WiFi. Die kamers het ook groot balkonne wat oor die tuin uitkyk. Rook is verbode in al die eenhede.
Ontbyt word op die stoep bedien as die weer dit toelaat en gaste het ook toegang tot die groot swembad met sy ruim braai-area. Die swembad word op gaste se eie risiko gebruik. Die gastehuis het 'n groot eet- en leefkamer met 'n kroeg en pooltafel.
Gaste kan rustig in die tuine gaan wandel, kyk hoe die njalas met sonsondergang gevoer word, of die verskeie tipe voëls in die unieke boomsoorte van die streek bekyk. Begeleide wandelinge in die Soutpansberge kan ook gereël word. Louis Trichardt is naby en bied verskeie winkels en restaurante wat gaste kan besoek.